Naziv studija:Diplomski studij **pedagogije -** jednopredmetni

Naziv modula:Socijalna pedagogija

Naziv kolegija: **Pedagoška resocijalizacija**

Ime nastavnika**:** Dr. sc. **Neven Hrvatić,** red. prof.

Mr. sc. **Petar Smontara,** doktorski studij pedagogije

Status kolegija: **obvezatni**

Uvjeti: **nema**

Oblik nastave: **predavanja/seminari/terenska nastava**

Broj ECTS bodova**: 5**

Ispit: **Pismeni i usmeni**

**Cilj i zadaci kolegija:**

Uvođenje studenata u osnovne spoznaje o važnosti pedagoške resocijalizacije, pojmovna određenja, etiologiju, društveno značenje i fenomenologiju poremećaja u ponašanju, putem samostalnog i kritičkog proučavanja literature te raspravama na seminarima i terenskoj nastavi.

Ostvarivanje sadržaja kolegija treba osigurati cjelovit i sistematiziran uvid u pedagošku resocijalizaciju kao značajan dio socijalne pedagogije.

**Ishodi učenja na razini programa kojima predmet pridonosi:**

Definirati i interpretirati temeljne pojmove socijalne, interkulturalne i komparativne pedagogije te didaktike i obrazovnog menadžmenta.

Prepoznati, dijagnosticirati i rješavati pedagoške probleme na razini odgojno-obrazovne ustanove

Procijeniti, analizirati i interpretirati socijalne odnose u odgojno-obrazovnoj ustanovi

**Očekivani ishodi učenja na razini predmeta**

* Opisati, definirati i objasniti proces poremećaja u ponašanju u suvremenom društvu.
* Opisati i objasniti utjecaj kulturnih, društvenih i socijalnih odrednica poremećaja u ponašanju.
* Raspravljati o mogućnosti primjene modela prevencije i resocijalizacije poremećaja u ponašanju.
* Primijeniti različite pristupe u prevenciji poremećaja u ponašanju u odnosu na institucionalni/školski i obiteljski kontekst.
* Razumjeti specifičnost cjelokupnog ustroja pedagoške prevencije i resocijalizacije.
* Moći prepoznati simptome koji mogu ukazivati na poremećaje u ponašanja kod djece i adolescenata.

**Studentske obveze:**

Redovito i aktivno sudjelovanje na predavanjima, prezentacija kraćih tematskih sadržaja u dijelu seminarskih obveza, individualno i podijeljeni u manje radne skupine. Dio nastavnih obveza studenti će realizirati na terenskoj nastavi: odgojni domovi i penološke ustanove. Nakon realizacije većih nastavnih cjelina uspjeh će se vrednovati putem kolokvija, čiji će rezultati, zajedno sa seminarskim obvezama i terenskom nastavom, biti sastavni dio završnog ispita.

**Tjedni raspored rada**

|  |  |  |
| --- | --- | --- |
| TJEDAN | OBLIK NASTAVE | SADRŽAJ |
|  | Predavanje | Na uvodnom predavanju studentima će biti predstavljen plan i program kolegija, uz naznaku temeljnih sadržaja, obveze tijekom semestra, način rada, mogućnosti korištenja izvora znanja (knjižnica, internet, konuzultativni razgovori). |
| Seminar | Studenti će dobiti popis obvezne i preporučene (izborne) literature uz kraći komentar. Plan i program terenske nastave biti će usklađen s ostalim nastavnim obvezama studenata. |
|  | Predavanje | **Socijalna pedagogija i pedagoška resocijalizacija**  Pedagoška resocijalizacija kao dio socijalne pedagogije. Pozicioniranje pedagoške resocijalizacije u okviru socio-pedagoških pristupa. Pojam, značenje, povijesna i suvremena određenja. |
| Seminar | U uvodnom seminaru studenti će raditi na pripremljenom AV- materijalu - razgovor i analiza sadržaja. |
|  | Predavanje | **Socijalizacija i odgoj**  Odgoj i socijalizacija u obitelji, odgojno-obrazovnim institucijama, profesionalna i radna socijalizacija, agensi socijalizacije, primarna i sekundarna socijalizacija, socijalno učenje |
| Seminar | Tema: Uloga obitelji i škole u procesu socijalizacije  Teorije socijalizacije, stilovi roditeljstva, komunikacija i obiteljsko ozračje, škola kao izvor prosocijalnih normi kulturnih vještina i normi ponašanja |
|  | Predavanje | **Adolescenti i vršnjačke skupine**  Pedagogija adolescencije, uloga vršnjačkih skupina u procesu odgoja i socijalizacije |
| Seminar | Tema: Vršnjačke skupine  Navijačke skupine, vjerske sekte, pojava i razvoj subkultura u Hrvatskoj |
|  | Predavanje | **Poremećaji u ponašanju djece i mladih**  Pojmovno određenje, klasifikacija i razine poremećaja u ponašanju |
| Seminar | Tema: Prevencija društveno neprihvatljivog ponašanja djece i  maloljetnika |
|  | Predavanje | **Etiologija i društveno značenje poremećaja u ponašanju**  Teorije poremećaja u ponašanju |
| Seminar | Terenska nastava: Odgojni dom Bedekovčina  Priprema i analiza |
|  | Predavanje | **Poremećaji u ponašanju - pojavni oblici**  Poremećaji procesa školovanja |
| Seminar | Tema: Fenomenologija poremećaja u ponašanju  Internalizirani i eksternalizirani poremećaji u ponašanju |
|  | Predavanje | **Ovisnička ponašanja adolescenata** |
| Seminar | Tema: Institucionalni pristup ovisničkom ponašanju  Ovisnosti i zdravstveni sustav, centri za prevenciju i izvanbolničko liječenje, ovisničke komune |
|  | Predavanje | **Zakonski temelji pedagoške resocijalizacije** |
| Seminar | Tema: izvještavanje studenata i rasprava temeljem prikaza izabranih izvora iz pedagoške resocijalizacije |
|  | Predavanje | **Kolokvij: pedagoška resocijalizacija – određenja i pristupi** |
| Seminar | Terenska nastava: Dom za odgoj Zagreb (Dugave)  Priprema i analiza |
|  | Predavanje | **Delikvencija mladih**  Stanje i kretanje kriminaliteta djece i maloljetnika, pojavni oblici, kriminalni povrat |
| Seminar | Tema: Školski preventivni programi  Sekundarna prevencija, tercijarna prevencija (dijagnostika, rehabilitacija i resocijalizacija) |
|  | Predavanje | **Penološki tretman - odgojni domovi** |
| Seminar | Tema: Modeli institucionalnog tretmana u odgojnim domovima |
|  | Predavanje | **Penološki tretman - kaznionice** |
| Seminar | Tema: Modeli institucionalnog tretmana počinitelja kaznenih  djela (programi rehabilitacije) |
|  | Predavanje | **Pedagoška prevencija poremećaja u ponašanju** |
| Seminar | Analiza i vrednovanje pojedinačnih i skupnih doprinosa unutar kolegija. Priprema završnog ispita. |
|  |  | **ZAVRŠNI ISPIT** |

**Literatura**

**Osnovna:**

1. Bašić, J. (2009), *Teorije prevencije: prevencija poremećaja u ponašanju i rizičnih ponašanja djece i mladih*, Zagreb, Školska knjiga.
2. Bouillet, D., Uzelac, S. (2007), *Osnove socijalne pedagogije*, Zagreb, Školska knjiga.
3. Singer, M. i sur. (2008), *Kriminološke osobitosti maloljetničke delikvencije*, Zagreb, Nakladni zavod Globus.

**Preporučena:**

1. Gruden, Z.(1989), *Psihoterapijska pedagogija*. Zagreb, Školske novine.
2. Mehringer, A. (2003), *Mala specijalna pedagogija*, Zagreb, Educa.
3. Singer, M., Mikšaj-Todorović, Lj. (1993), *Delikvencija mladih*, Zagreb, Globus.
4. Smontara, P. (2013.), Autoritet i autonomija u kulturi djece i adolescenata, u: Ljubetić, M., Zrilić, S.(ur.), *Pedagogija i kultura: kultura kao polje pedagoške akcije - odgoj, obrazovanje, kurikulum ,* (str. 279-286) svezak 2., Zagreb, Hrvatsko pedagogijsko društvo.